SET ดิ่งกว่า 10 จุด เจอแรงขายกลุ่มพลังงาน-น้ำมันดิบมีแนวโน้มร่วงหนัก
SET ดิ่งกว่า 10 จุด เจอแรงขายกลุ่มพลังงาน ขณะที่สัญญาซื้อขายน้ำมันดิบล่วงหน้ายังคงปรับตัวลงต่อเนื่อง ล่าสุด ณ เวลา 15.43 น.(ตามเวลาประเทศไทย) สัญญาน้ำมันดิบ Crude ปรับตัวลงกว่า 2% อยู่ที่ประมาณ 26.65 ดอลลาร์สหรัฐ/บาร์เรล บวกกับหุ้นยุโรปเปิดร่วงหนัก โดยล่าสุด ณ เวลา 15.40 น. ดัชนีอยู่ที่ 1,292.97 ปรับตัวลง 11.77 จุด หรือ 0.90% มูลค่าซื้อขายที่ 29,318.26 ล้านบาท
11 ก.พ. 2559

ผู้สื่อข่าวรายงานว่า ดัชนี SET ภาคบ่ายร่วงแรงกว่า 10 จุด โดย ณ เวลา 15.40 น. ดัชนีอยู่ที่ 1,292.97 ปรับตัวลง 11.77 จุด หรือ 0.90% มูลค่าซื้อขายที่ 29,318.26 ล้านบาท
ทั้งนี้ ดัชนีปรับตัวลงแรงจากแรงขายกลุ่มพลังงาน ขณะที่สัญญาซื้อขายน้ำมันดิบล่วงหน้ายังคงปรับตัวลงต่อเนื่อง ล่าสุด ณ เวลา 15.43 น.(ตามเวลาประเทศไทย) สัญญาน้ำมันดิบ Crude ปรับตัวลงกว่า 2% อยู่ที่ประมาณ 26.65 ดอลลาร์สหรัฐ/บาร์เรล
ขณะที่ ตลาดหุ้นยุโรปเปิดมาร่วงหนัก เนื่องจากกังวลผลประกอบที่ย่ำแย่ของบริษัทชั้นนำในยุโรป อีกทั้งยังมีปัจจัยลบจากดาวโจนส์ฟิวส์เจอรส์ปรับตัวลงราว 1.4% หรือ 238 จุด(ตามเวลาประเทศไทย 15.43 น.)